Dacă vrei să mergi cu mașina în Grecia, află că ai voie să treci doar prin vama Koulata-Promachonas.
Toate punctele de intrare in Grecia sunt închise până pe 29 iulie, cu o excepţie. Ai voie să intri doar prin punctul de frontieră Koulata-Promachonas. Ca să intri în Grecia, ai nevoie de un test PCR negativ la coronavirus.
Dacă ţi-ai planificat concediul în Grecia şi vrei să ajungi cu maşina, singurul punct de frontieră prin care poţi intra în ţară este cel de la Koulata-Promachonas. Regula este valabilă până la data de 29 iulie, anunţă agenţia de presă din Bulgaria.Însă, aşa cum ştii, poţi intra în Grecia doar cu un test negativ pentru coronavirus. Testul PCR de care ai nevoie trebuie să fie efectuat cu cel mult 72 de ore înainte să ajungi acolo. Rezultatul trebuie să fie în limba engleză. Cei care îşi vor falsifica certificatele riscă sancţiuni penale aplicate de autorităţile elene.În plus, trebuie să completezi un formular, cu o zi înainte să ajungi în Grecia, în care să îţi treci datele cu privire la vacanţă – de unde pleci, cât timp petreci în alte ţări tranzitate şi adresa unde vei sta. Formularul îl găseşti pe site-ul guvernului din Grecia, dedicat călătoriilor.